‘SUPER’ได้เงินเพิ่มทุนน้อยลง252ล้าน
ซุปเปอร์บล๊อกได้เงินเพิ่มทุนลดลง 252 ล้าน หลังหั่นราคาขาย เหลือ 1.29 บาท &#8220;บ้านปู&#8221; ผงกหัวแรง
29 ต.ค. 2565

ซุปเปอร์บล๊อกได้เงินเพิ่มทุนลดลง 252 ล้าน หลังหั่นราคาขาย เหลือ 1.29 บาท “บ้านปู” ผงกหัวแรง
นายจอมทรัพย์ โลจายะ ประธานคณะกรรมการบริษัท ซุปเปอร์บล๊อก (SUPER) เปิดเผยว่า บริษัทได้ปรับลดราคาขายหุ้นเพิ่มทุนให้กับผู้ถือหุ้นเดิมและนักลงทุนเฉพาะเจาะจง (พีพี) จากหุ้นละ 1.53 บาท เป็น 1.29 บาท เพื่อให้สอดคล้องกับสภาวะตลาดหุ้นในปัจจุบัน และอิงกับราคาปิดถัวเฉลี่ยถ่วงน้ำหนักของหุ้นบริษัทในตลาดหลักทรัพย์แห่งประเทศไทย 7 วันทำการ อยู่ที่ 1.43 บาทต่อหุ้น 
ที่ประชุมวิสามัญผู้ถือหุ้นของบริษัทเพิ่งลงมติอนุมัติการเพิ่มทุนเมื่อวันที่ 13 มิ.ย. 2556 ที่ผ่านมา โดยให้จัดสรรหุ้นจำนวน 629,108,892 หุ้น เสนอขายให้แก่ผู้ถือหุ้นเดิมที่มีชื่อในทะเบียน วันที่ 25 มิ.ย. สัดส่วน 1 ต่อ 1 ราคาหุ้นละ 1.29 บาท กำหนดวันจองซื้อและชำระเงินหุ้น วันที่ 1519 ก.ค. 2556 
นอกจากนี้ ให้จัดสรรหุ้นสามัญเพิ่มทุนให้แก่บุคคลในวงจำกัด (พีพี) จำนวน 420,891,108 หุ้น ในราคาหุ้นละ 1.29 บาท ภายในระยะเวลา 12 เดือน หลังจากที่ได้รับอนุมัติจากที่ประชุมผู้ถือหุ้น
ทั้งนี้ ราคาขายหุ้นเพิ่มทุนที่ลดลงหุ้นละ 0.24 บาท จากการขายหุ้นเพิ่มทุนทั้งหมด 1,050 ล้านหุ้น ทำให้บริษัทได้รับเงินค่าหุ้นเพิ่มทุนลดลงจำนวน 252 ล้านบาท 
ล่าสุดวันที่ 17 มิ.ย. ราคาหุ้น SUPER ปิดที่ 1.33 บาท บวก 0.02 บาท หรือเพิ่มขึ้น 1.53%
สำหรับภาวะตลาดหุ้นที่รูดลงหนักก่อนหน้าที่จะกลับมาฟื้นตัวแรงปลายสัปดาห์ก่อนและต่อเนื่องมาถึงวันที่ 17 มิ.ย. 2556 ส่งผลให้ราคาหุ้นน้องใหม่ในปีนี้อย่าง บริษัท ช.ทวี ดอลลาเซียน (CHO) ขยับขึ้นตามตลาดมาปิดที่ระดับ 1.90 บาท บวก 0.12 บาท หรือเพิ่มขึ้น 6.74% นับว่าสูงกว่าราคาเสนอขายหุ้นครั้งแรก (ไอพีโอ) ที่ 1.80 บาทแล้ว
ทางด้านหุ้นบริษัท บ้านปู (BANPU) ที่ไหลลงแรงและเร็ว เริ่มฟื้นตัวแรงติดต่อเป็นวันที่สอง โดยราคาปิดที่ 269 บาท เพิ่มขึ้น 9 บาท หรือเพิ่มขึ้น 3.46% แต่มูลค่าการซื้อขายยังบางตา 331 ล้านบาท
บริษัทซื้อหุ้น BANPU คืนจากตลาดหลักทรัพย์จำนวน 1.2 แสนหุ้น ราคาหุ้นละ 260 บาท เป็นเงิน 31.20 ล้านบาท ส่งผลให้บริษัทซื้อหุ้นทั้งสิ้น 8,882,200 หุ้น หรือ 3.27% มูลค่ารวมที่ซื้อคืน 2,831.10 ล้านบาท เมื่อวันที่ 14 มิ.ย. 2556 ทั้งนี้ BANPU มีมูลค่าหุ้นทางบัญชีประมาณ 292 ล้านบาท 
ก่อนหน้านี้ผู้บริหารเคยให้สัมภาษณ์ว่าราคาถ่านหินในตลาดโลกน่าจะผ่านจุดต่ำสุดไปแล้ว แม้ว่าจะต้องใช้เวลาในการฟื้นตัวอีกสักระยะหนึ่งก็ตาม แต่คาดว่าแนวโน้มผลการดำเนินงานของบริษัทน่าจะดีขึ้น ภายหลังบริษัทมีการปรับกลยุทธ์และลดค่าใช้จ่ายในหลายๆ ด้าน 
นักวิเคราะห์ทางด้านเทคนิคของบริษัทหลักทรัพย์ธนชาตแนะนำ “ซื้อ” เพราะมีโอกาสเปลี่ยนแนวโน้มกลับมาเป็นขาขึ้น ด้วยการทะลุผ่าน 260 บาทได้ คาดว่าจะผ่าน 270 บาท ระยะสั้นขึ้นทดสอบแนวต้านที่ 285 บาท
นอกจากนั้น หุ้นที่ราคาปรับตัวลงแรงก่อนหน้า เช่น บริษัท ตงฮั้ว คอมมูนิเคชั่นส์ (TH) ก็กลับมาเป็นที่สนใจจากการที่นักลงทุนได้เข้ามาไล่ราคาหุ้นเกือบชนเพดานสูงสุด 30% (ชิลลิง) ที่ระดับ 2.24 บาท บวก 0.49 บาทหรือเพิ่มขึ้น 28% ท่ามกลางมูลค่าการซื้อขายสูงถึง 36 ล้านบาท